**PROJEKTNI ZADATAK (ToR)**

**„PROJEKTNI SLUŽBENIK/CA“ ZA PROJEKAT „PODRŠKA ORGANIZACIJI 14. FORUMA EU STRATEGIJE ZA DUNAVSKU REGIJU - EUSDR”**

**1. Osnovne informacije**

Strategija Evropske unije za Dunavsku regiju (EUSDR) je makroregionalna strategija koju je usvojila Evropska komisija (EK) 2010. godine i odobrilo Evropsko vijeće 2011. godine. Strategiju su zajednički izradile EK, zemlje Dunavske regije i zainteresirane strane, sa ciljem da zajedno rade na oblastima od zajedničkog interesa za dobrobit svake zemlje članice Strategije kao i čitave regije. Strategija nastoji stvoriti sinergiju i koordinaciju između postojećih politika i inicijativa koje se odvijaju diljem Dunavske regije. EUSDR obuhvata četrnaest zemalja: devet država članica EU (Njemačka, Češka, Slovačka, Austrija, Mađarska, Rumunija, Bugarska, Slovenija, Hrvatska) i pet zemalja koje nisu članice EU (Bosna i Hercegovina, Srbija, Crna Gora, Ukrajina i Moldavija).

Opšti cilj EUSDR-a je unapređenje ekonomskog i socijalnog prosperiteta kao i rasta u regiji kroz poboljšanje njene atraktivnosti, konkurentnosti i povezanosti. Strategija se sastoji od četiri stuba[[1]](#footnote-1) i dvanaest prioritetnih područja i to:

* Mobilnost vodenih puteva (PA[[2]](#footnote-2) 1a);
* Željezničko-cestovna zračna mobilnost (PA 1b);
* Održiva energija (PA 2);
* Kultura i turizam (PA 3);
* Kvalitet vode(a) (PA 4);
* Okolišni rizici (PA 5);
* Bioraznolikost, krajolici i kvaliteta zraka i tla (PA 6);
* Znanje društva (PA 7);
* Konkurentnost preduzeća (PA 8);
* Ljudi i vještine (PA 9);
* Institucionalni kapaciteti i saradnja (PA 10);
* Sigurnost (PA 11).

Direkcija za evropske integracije Vijeća ministara Bosne i Hercegovine (u daljem tekstu: DEI), je projektni partner u Bosni i Hercegovini za implementaciju projekta “Podrška organizaciji 14. Foruma EU Strategije za dunavsku regiju - EUSDR“. Bosna i Hercegovina je preuzela jednogodišnje predsjedavanje pomenutom Strategijom u januaru 2025. godine i u tom jednogodišnjem periodu će organizovati nekoliko događaja koji promoviraju Bosnu i Hercegovinu i saradnju sa regijom. Tokom jednogodišnjeg predsjedavanja, DEI će implementirati sredstva iz projekta „Podrška organizaciji 14. Foruma EU Strategije za dunavsku regiju – EUSDR“ (u daljem tekstu: Projekat) koja uključuju organizaciju Godišnjeg foruma i pratećih događaja, te stoga raspisuje konkurs za Projektnog službenika/cu koji/a će pružati podršku i pomoć u implementaciji sredstava navedenog projekta.

**2. ODGOVORNOST I ZADACI**

Projektni službenik/ca će biti odgovoran za koordinaciju i praćenje implementacije aktivnosti Projekta. Takvi zadaci uključuju:

* Koordinaciju i pomoć u implementaciji aktivnosti EUSDR Foruma prije, za vrijeme i nakon Foruma;
* Osiguranje odgovarajućih prostora za održavanje Foruma i povezanih događaja;
* Pomoć u administraciji događaja, praćenju i koordinaciji različitih aktivnosti događaja;
* Administraciju, vođenje i praćenje aktivnosti u okviru događaja, koordinaciju i rješavanje problema;
* Angažovanje u organizaciji i podršci moderatorima i domaćinima;
* Organizaciju prisustva govornika i panelista (putovanje i smještaj);
* Osiguranje promotivnog materijala, akreditacija za ulaz, itd.;
* Praćenje i podršku u finansijskoj implementaciji aktivnosti;
* Tehničku pomoć u implementaciji Projekta;
* Učešće u postupcima javnih nabavki po PRAG-u i podugovaranja, uključujući pripremu odgovarajuće tehničke dokumentacije za aktivnosti;
* Vođenje evidencije finansijskih podataka o grantu (novčani tok, nastali troškovi, isplaćena i preostala sredstva);
* Pripremu završnog izvještaja;
* Osigurati da su svi dokumenti pravilno arhivirani ili u fizičkom ili elektronskom obliku, ili u jednom i drugom obliku;
* Svi drugi poslovi u okviru podrške predsjedavanju Bosne i Hercegovine EUSDR-om.

Projektni službenik/ca će raditi na izvršenju ugovora u bliskoj saradnji sa agencijom koja će biti angažovana za tehničku, logističku, organizacionu i komunikacijsku podršku Forumu.

Pod nadzorom DEI-a, projektni službenik/ca će obavljati i druge poslove koji se odnose na uspješnu realizaciju aktivnosti predviđenih Projektom.

**3. MJESTO RADA, TRAJANJE ZADATKA, VRSTA ANGAŽMANA I IZNOS NAKNADE**

Trajanje zadatka: 9 mjeseci   
Mjesto izvršenja zadatka: Direkcija za evropske integracije Vijeća ministara BiH, Sarajevo

Vrsta angažmana: Angažman se odnosi na određeno vrijeme po osnovu ugovora o djelu

Iznos naknade: 1.800,00 Eur - 3.520,49 KM bruto

**4. ZAHTJEVI ZA PROJEKTNOG SLUŽBENIKA/CA**

Kandidati/kinje moraju ispunjavati sljedeće opšte, zakonske uslove:

* da je državljanin/ka Bosne i Hercegovine

OBRAZOVANJE I KVALIFIKACIJE

* Univerzitetska diploma pravnog, ekonomskog ili fakulteta društvenih nauka

OPŠTI I POSEBNI USLOVI

* visoka stručna sprema (VII stepen ili visoko obrazovanje Bolonjskog sistema studiranja vrednovano sa najmanje 180 ECTS bodova);
* izvrsno usmeno i pismeno znanje engleskog jezika;
* Izvrsne komunikacijske vještine;
* Sposobnost samostalnog i timskog rada;
* napredne informatičke vještine (MS Windows, MS Office);
* Izvrsne organizacione vještine i sposobnost obavljanja više zadataka istovremeno u ograničenom vremenskom periodu;

RADNO ISKUSTVO

* minimalno 5 godina profesionalnog radnog iskustva (radno iskustvo nakon sticanja visoke stručne spreme);
* minimalno 3 godine iskustva u implementaciji projekata/programa finansiranih od strane EU ili drugih donatora;
* Najmanje 2 godine iskustva u korištenju procedura i smjernica za implementaciju projekata koje finansira Evropska unija;
* Iskustvo u organizaciji događaja;
* Iskustvo u projektnoj administraciji, operativnim procedurama, nadzoru i praćenju provedbe projekta;
* Poznavanje procedura i smjernica za provedbu projekata.

1. 1.Povezanost regiona 2.Zaštita životne sredine 3. Stvaranje prosperiteta 4. Jačanje regiona [↑](#footnote-ref-1)
2. Eng.Priority areas (BHS: prioritetne oblasti/područja) [↑](#footnote-ref-2)